CELEX: 62015CN0400
Language: mt
Date: 2015-07-23 00:00:00
Title: Kawża C-400/15: Talba għal deċiżjoni preliminari mressqa mill-Bundesfinanzhof (il-Ġermanja) fit-23 ta’ Lulju 2015 – Landkreis Potsdam-Mittelmark vs Finanzamt Brandenburg

3.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 363/19
            
         Talba għal deċiżjoni preliminari mressqa mill-Bundesfinanzhof (il-Ġermanja) fit-23 ta’ Lulju 2015 – Landkreis Potsdam-Mittelmark vs Finanzamt Brandenburg
   (Kawża C-400/15)
   (2015/C 363/24)
   Lingwa tal-kawża: il-Ġermaniż
   
      Qorti tar-rinviju
   
   Bundesfinanzhof
   
      Partijiet fil-kawża prinċipali
   
   
      Rikorrent: Landkreis Potsdam-Mittelmark
   
      Konvenuta: Finanzamt Brandenburg
   
      Domanda preliminari
   
   It-tieni sentenza tal-Artikolu 15(1) tal-Umsatzsteuergesetz (Liġi Ġermaniża dwar it-taxxa fuq id-dħul mill-bejgħ) tipprevedi li l-kunsinna, l-importazzjoni jew l-akkwist intra-Komunitarji ta’ oġġetti li imprenditur juża fin-negozju tiegħu f’perċentwali ta’ inqas minn 10 % ma għandhomx jitqiesu li saru għan-negozju tiegħu – u għalhekk teskludi t-tnaqqis tal-VAT tal-input.
   Din ir-regola hija bbażata fuq l-Artikolu 1 tad-Deċiżjoni tal-Kunsill tad-19 ta’ Novembru 2004 (2004/817/KE (1)), li tawtorizza lill-Ġermanja, b’deroga għad-dispożizzjonijiet tal-Artikolu 17(2) tas-Sitt Direttiva 77/388/KEE fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ, teskludi l-ispejjeż relatati ma’ tali oġġetti u servizzi mid-dritt għat-tnaqqis tal-VAT imposta fuqhom meta l-perċentwali tal-użu tagħhom għall-bżonnijiet privati tal-persuna taxxabbli jew għal dawk tal-persunal tagħha jew, b’mod iktar ġenerali, għal finijiet mhux relatati man-negozju tagħha, tkun ogħla minn 90 % tal-użu totali tagħhom.
   Din l-awtorizzazzjoni – skont il-formulazzjoni tagħha – tapplika unikament għall-każijiet koperti mill-Artikolu 6(2) tas-Sitt Direttiva 77/388/KEE fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ (Artikolu 26 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta' taxxa fuq il-valur miżjud), jew tapplika wkoll fil-każijiet kollha li fihom oġġett jew servizz jintuża biss parzjalment għal skopijiet tan-negozju?
   
      (1)  ĠU L 333M, 11.12.2008, p. 213.